


**РЕПУБЛИКА БЪЛГАРИЯ**

**МИНИСТЕРСТВО НА КУЛТУРАТА**

**гр. София, бул. “Александър Стамболийски”, № 17, тел.: 02/ 9400900; факс: 02/ 9818145;**

**дежурен тел.: 02/ 9879551; e-mail: info@mc.government.bg, URL:** [www.mc.government.bg](http://www.mc.government.bg)



**ДО**

**Г-Н ДИМИТЪР ГЛАВЧЕВ**

**МИНИСТЪР-ПРЕДСЕДАТЕЛ**

**НА РЕПУБЛИКА БЪЛГАРИЯ**

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

Във връзка с Ваше писмо с изх. № 02.01-2/08.01.2025 г. относно предоставяне на информация от Министерството на културата, Министерството на външните работи, Министерството на околната среда и водите, Министерството на вътрешните работи и Министерството на туризма, свързана с развитието на процеса по подготовката за провеждането на 47-ата сесия на Комитета за световно наследство на ЮНЕСКО (София в периода 6 - 16 юли 2025 г.), и в допълнение към мое писмо с изх. № 03.00-322/13.12.2024 г., бих искал да Ви уведомя за етапите на напредъка на дейности, част от многообразната палитра от активности, фокусирани върху подготовката и осъществяването на събитието, съобразени с ресорната компетентност на Министерството на културата, както и следващите етапи на организацията.

1. **Глобален отчет на изминалите стъпки**

* Сформиран е Организационен комитет, утвърден със заповед номер РД09-1682/06.12.2024 г. на министъра на културата (приложено), за подготовка на 47-ата сесия на Комитета за световно наследство.В състава на Организационния комитет са включени представители на Министерството на туризма, Министерството на културата, Министерството на външните работи, Министерството на околната среда и водите, Министерството на вътрешните работи, Министерството на земеделието и храните, Министерството на електронното управление, Национален дворец на културата, Национална служба за охрана, Държавна агенция „Национална сигурност“, Национален институт за недвижимо културно наследство и Столична община, които да подпомагат процеса на договаряне на условията за домакинството, както и правилното, рационално и ефикасно изпълнение на ангажиментите на страната ни.
* Осъществена е първата подготвителна мисия на експерти от ЮНЕСКО - 18-20 ноември 2024 г., София. По време на техническото посещение бяха очертани параметрите на ангажименти на двете страни и сроковете за изпълнение на отделните етапи в подготовката на събитието. Организирана беше среща на експертите от ЮНЕСКО с Организационния комитет в сградата на Министерството на културата.Обсъден беше проектът на *Споразумение,* придружен от *Декларация за изискванията* за организацията и провеждането на 47-ата сесия на КСН (приложени), което следва да бъде подписано между Република България и ЮНЕСКО. Направен беше оглед на помещенията в Националния дворец на културата, където се предвижда да бъде проведена 47-ата сесия на КСН. Проведени бяха работни срещи и неформални разговори между представителите на Министерството на културата и експертите от ЮНЕСКО, въз основа на които бе установен механизъм за комуникация между двете страни по отделните теми в организацията на сесията.
* Осъществен е контакт с местата за настаняване в близост до НДК, заедно с експертите на ЮНЕСКО, и е предоставена информация за очакваната заетост в определения период.
* С цел предварително съгласуване, текстът на проект на Споразумение беше изпратен за становище на компетентни български институции. Получени бяха бележки и коментари от Министерството на външните работи, Министерството на околната среда и водите, Министерството на здравеопазването и Министерството на вътрешните работи (без бележки). Те бяха изпратени до ЮНЕСКО за предварително съгласуване и последващо пристъпване към официални преговори за подписване. Индикативният срок за финализиране на преговорите е м. януари 2025 г.
* Изработен е **предварителен** списък на реципрочна основа, за референтните лица (точки за контакт) от българска страна и от страна на ЮНЕСКО, които ще координират отделните тематични дейности на подготовката. (приложено на англ. ез.). Предложените референтни лица вече са в контакт с референтите от ЮНЕСКО. Необходимо е допълнително съвместно утвърждаване на лицата в списъка.
* Проведена е онлайн среща между референтните лица за ИТ поддръжка, уебсайт, регистрация, и уебкастинг на сесията (3 декември 2024 г.), на която са определени основните технически параметри.
* Организирана и проведена е онлайн среща между проф. Николай Ненов, определен с Решение № 543 от 30 юли 2024 г. на Министерския съвет за председател на 47-ата сесия, и г-н Лазаре Елунду Асомо, директор на Центъра за световно наследство на ЮНЕСКО, с цел предоставяне на информация и насоки от ЮНЕСКО за осигуряване на ефективно председателство на сесията (9 декември 2024 г.)
* Организирана е онлайн среща на лицата за контакт по темите за изработване на *Карта на световното наследство* и *специалното издание на Списанието за световно наследство.*
* Организирани са онлайн срещи за *Форума на управителите на обекти за световно наследство* и за *Форума на младите професионалисти в областта на културното наследство* (9 януари 2025 г.)
* Организирана е среща между заместник-министъра на културата г-н Калин Вельов и заместник-министъра на младежта и спорта г-н Петър Младенов за идентифициране на дейностите, за които Министерството на младежта и спорта би могло да окаже съдействие – участие в подготовката и провеждането на *Форума на младите професионалисти в областта на културното наследство*, набиране на доброволци за оказване на съдействие на делегациите по време на форума и при посрещането и изпращането и др. Срок за избор на национален координатор: до края на м. януари 2025 г.
* Отправена е покана до Министерството на здравеопазването за среща в Министерството на културата за обсъждания по темата за здравните мерки, които следва да предприеме страната домакин съгласно Споразумението между Република България и ЮНЕСКО.
* Систематизирани са техническите параметри на очертаващите се необходими обществени поръчки.
* Проведени са редица срещи с НДК и са уточнени в детайли техническите изисквания на ЮНЕСКО за провеждане на сесията.
* Изготвени са детайлни схеми за разпределение на пространствата в НДК за периода на провеждане на сесията.
* На финален етап е изработването на индикативен детайлизиран бюджет за подготовката и провеждането на събитието.
* Създадена е вътрешна работна група за визуалната идентичност на сесията (заповед на министъра на културата номер РД09-1693/11.12.2024 г.), като с утвърден Протокол от заседанието (приложен) е определено изображението за лого на сесията и е обявен конкурс за изработването му.
* Изработено е първоначалното съдържание на специалното издание на Списанието за световно наследство и „Картата на световното наследство“.
* Извършена е подробна инвентаризация на техниката и мебелите в НДК, съобразно нуждите на организацията за комитета.

1. **Младежки форум**

През последните години се утвърди като практика организирането на Форум на млади професионалисти в областта на Световното наследство, паралелно с всяка сесия на Комитета за световното наследство. Форумите се организират от държавите домакини в тясно сътрудничество с Центъра за световно наследство на ЮНЕСКО, и по-специално с Програмата за образование в областта на световното наследство. Форумът на младите професионалисти ще включва между 30 и 35 участници, от които 3 национални между 23 и 32 годишна възраст.

* Бе проведена работна среща на 9-ти януари, на която присъстваха представители на Центъра за световно наследство, екип от Министерство на културата – дирекция „Културно наследство, музеи и изобразителни изкуства” и „Международно сътрудничество, европейски програми и регионални дейности”, представители на Министерство на външните работи, както и представител на Министерство на младежта и спорта.
* Бе обсъдена основна тема за младежкия форум: *„Нови технологии и иновации за опазване, популяризиране и предаване на световното наследство“.* Считаме тази тема за подходяща, тъй като Световното наследство е изправено пред значителни предизвикателства в областта на съхранение и предаването му в постоянно променящия се свят. Новите технологии предоставят безпрецедентни възможности за запазване, документиране, обогатяване и предаване на това наследство на бъдещите поколения.
* По време на срещата бяха обсъдени следните теми: съгласуване на датите за форума, сайта на форума, логото и визиите на международните участници.
* След избор на основната тема, Министерството на културата следва да изпрати подтеми, които да бъдат обсъдени на следващата работна среща. Подтемите изработени от Министерството на културата са следните:

1. **Използване на технологии за съхранение и управление на обекти на наследството:**
   * Ролята на дронове и технологии за картографиране в мониторинга и документирането на застрашени или труднодостъпни обекти.
   * Триизмерна дигитализация за виртуално възстановяване на повредени или унищожени паметници.
   * Платформи за цифрово архивиране, съхранение и разпространение на исторически данни.
2. **Образование и осведоменост чрез цифрови технологии:**
   * Интегриране на добавена реалност (AR) и виртуална реалност (VR) за предоставяне на имерсивни и образователни изживявания на културни обекти.
   * Ролята на цифровите платформи и онлайн образователни ресурси за повишаване на осведомеността сред широка аудитория, особено сред младите хора, относно значението на Световното наследство.
3. **Изкуствен интелект и неговата нарастваща роля в съхранението и популяризирането на световното наследство:**
   * Системи, базирани на изкуствен интелект, които анализират сателитни снимки и данни от дронове с цел откриване на заплахи като ерозия, пожари или вандализъм. Тези инструменти позволяват мониторинг в реално време и бързо реагиране на рискове.
   * Изкуственият интелект може да възстанови разрушени паметници, като използва фотографски архиви, 3D данни и исторически описания.
   * Моделите за машинно обучение могат да предвиждат рискове, свързани с природни бедствия или климатични промени, и да предложат стратегии за тяхното смекчаване.
4. **Връзката между материалното и нематериалното наследство:**
   * Как технологиите могат да документират и представят традиционни знания, музика, танци и културни практики, свързани с физически обекти?
   * Изследване на примери, при които материалното и нематериалното наследство се допълват чрез цифрови инструменти.

Следващите стъпки за организация на младежкия форум са изработени, както следва:

|  |  |  |
| --- | --- | --- |
| **Дата** | **Дейност** | **Коментари** |
| 31 януари 2025 г. | Финален избор на датите и местата за посещение и на подтемите | За сега предложенията за посещения са: Епископската базилика на Филипопол, Боянската църква „Св. св. Никола и Пантелеймон, “Царският некропол на тракийския град Севтополис - сериен обект, продължение на Казанлъшката тракийска гробница”, Свещарската гробница, Ивановските скални църкви, Регионален етнографски музей на открито Етър, Сериен обект “Царският некропол на тракийския град Севтополис - сериен обект, продължение на Казанлъшката тракийска гробница” |
| 15 февруари 2025 г. | Финализиране на концептуалната бележка; Финализиране на поканата за кандидатстване; Разработване и финализиране на онлайн формуляра за кандидатстване; Съгласуване на критериите за подбор между съорганизаторите. |  |
| 10 март - 10 април 2025 г. | Период за кандидатстване; Подробно планиране и подготовка на предварителната програма на форума; Създаване на имейли за приемане и писмо за приемане; Потвърждение на национални и международни експерти и асистенти. | Седмично обобщаване на броя на кандидатурите. |
| 10 април 2025 г. | Официален краен срок за подаване на кандидатури. |  |
| 11 април 2025 г. | Кандидатурите се споделят между организаторите; Започва преглед на кандидатурите. |  |
| 20 май 2025 г. | Изпращане на напомнящ имейл до приетите участници. |  |
| 30 май 2025 г. | Краен срок за избраните участници да потвърдят присъствието си; При нужда, контакт с участниците в списъка на изчакване (краен срок 16 май). |  |
| Край на май 2025 г. | Изпращане на информационен комплект с логистична информация и предварителна програма до участниците. |  |
| юни 2025 г. | Организация на пътувания и визи. |  |
| 29 юни 2025 г. | Дата на пристигане на участниците. |  |

1. **Форум на управителите на обекти на Световното наследство**

През последните години се утвърди като практика да се организира форум паралелно с всяка сесия на Комитета за световното наследство. От 41-ата сесия на Комитета (Краков, 2017 г.) насам управители на обекти от природното, културното и смесеното световно наследство от цял свят са канени да участват в това събиране на колеги, чиято цел е да ги овласти и да създаде нови възможности за тях чрез споделяне на лични знания, разширяване на мрежите и натрупване на международен опит. Форумът на управителите на обекти от световно наследство, ще приеме до 100 участници между 4-ти и 11-ти юли, представляващи институции и организации, ангажирани с управлението на обекти на Световното наследство по целия свят (до 10 представители на обекти на Световното наследство, разположени в страната домакин, и до 90 представители на обекти на Световното наследство, разположени извън страната домакин).

* Бе проведена онлайн работна среща на 9-ти януари, на която присъстваха представители от Центъра за световно наследство, от Международния център за изследване на опазването и реставрацията на културни ценности (ИККРОМ), екип от Министерство на културата – дирекция „Културно наследство, музеи и изобразителни изкуства” и „Международно сътрудничество, европейски програми и регионални дейности” и представители на Министерство на външните работи. Беше определено първоначалното съдържание на "Концептуална бележка" (в приложение), което следва да се прикачи към споразумението за домакинство.
* Бе проведена·първоначална дискусия по отношение на основната тема като за момента предложението е следното : „Укрепване на управлението на световното наследство: Посрещане на съвременните предизвикателства и насърчаване на устойчивото бъдеще“
* Бяха обсъдени възможните обекти за посещение и съгласувани основните дати за форума. Повдигната е темата за сайта, лого, визи за международните участници, предоставяне на грантове за определен брой участници във форума.
* Първоначалният график за провеждане на форума е определен, както следва:

|  |  |
| --- | --- |
| Дата | **Дейност** |
| 3 юли 2025 | Пристигане на участниците. |
| 4 юли 2025 | Откриване на форума. |
| 5 юли 2025 | Посещение на обект. Общо събитие с участниците във форума на млади професионалисти на Световното наследство. |
| 4 – 7 юли 2025 | Одобрение на декларацията на форума, сесии за дискусии, групова работа и други дейности. |
| 8 юли 2025 | Участие в сесията на 47-ия комитет на Световното наследство с представяне на декларацията на форума (може да бъде преместено напред или назад в зависимост от дебатите). |
| 8 – 11 юли 2025 | Участие в сесията на Комитета на Световното наследство (участие в дебатите за състоянието на консервацията на обектите). |
| 10 юли 2025 | Оценка и заключително събитие. |
| 11/12 юли 2025 | Заминаване на участниците. |

Бе изработен график за следващите стъпки за организация на форума, както следва:

|  |  |  |
| --- | --- | --- |
| **Дата** | **Дейност** | **Коментари** |
| 31 януари 2025 г. | Финален избор на място за посещението и избор на основната тема, изработване на подтемите от Министерство на културата | Част от обектите Световно наследство ще се разглеждат на 47-мата сесия на КСН, поради което не могат да бъдат посетени от участниците в този форум. За сега предложенията за посещения са: Рилски манастир „Свети Йоан Рилски“; „Епископската базилика на Филипопол и късно античните мозайки на Римска провинция Тракия“; “Царският некропол на тракийския град Севтополис - сериен обект, продължение на Казанлъшката тракийска гробница” |
| 15 февруари 2025 г. | Финализиране на концептуалната бележка; Финализиране на поканата за кандидатстване; Разработване и финализиране на онлайн формуляра за кандидатстване; Съгласуване на критериите за подбор между съорганизаторите. |  |
| 10 март 2025 г. | Следва да осигурим разпространение на поканата за кандидатстване чрез всички постоянни делегации към ЮНЕСКО, както и Националните комисии за ЮНЕСКО, контактните точки за Конвенцията за световното наследство и други съответни контактни точки. | Следва да осигурим разпространение на поканата за кандидатстване чрез всички постоянни делегации към ЮНЕСКО, както и до Националните комисии за ЮНЕСКО, и до контактните точки за Конвенцията за световното наследство |
| 10 март - 10 април 2025 г. | Период за кандидатстване; Подробно планиране и подготовка на предварителната програма на форума; Създаване на имейли за приемане и писмо за приемане; Потвърждение на национални и международни експерти и асистенти. | Седмично обобщаване на броя на кандидатурите. |
| 10 април 2025 г. | Официален краен срок за подаване на кандидатури. |  |
| 11 април 2025 г. | Кандидатурите се споделят между организаторите; Започва преглед на кандидатурите. |  |
| 1 май 2025 г. | ICCROM и WHC изпращат списък на международните кандидати; Среща за обсъждане на избора на участници (с грант, в списъка на изчакване и др.). |  |
| 8 май 2025 г. | Изпращане на имейли за приемане до националните участници; ICCROM изпраща имейли до международните участници; WHC активира LimeSurvey за потвърждение. |  |
| 20 май 2025 г. | Изпращане на напомнящ имейл до приетите участници. |  |
| 30 май 2025 г. | Краен срок за избраните участници да потвърдят присъствието си; При нужда, контакт с участниците в списъка на изчакване (краен срок 16 май). |  |
| Край на май 2025 г. | Изпращане на информационен комплект с логистична информация и предварителна програма до участниците. |  |
| юни 2025 г. | Организация на пътувания и визи. |  |
| 3 юли 2025 г. | Дата на пристигане на участниците. |  |

1. **Национален дворец на културата**

* С писмо с номер 04-01-774/27.09.2024 г. до Националния дворец на културата бяха резервирани зали и пространства за периода от 1 юли 2025 г. до 16 юли 2025 г. за провеждане на сесията на Комитета за световно наследство.
* Проведени бяха множество срещи с екипа на Националния дворец на културата с цел уточняване на пространственото разпределение на събитието в зала 1 и зала 3. В допълнение, бяха избрани и зали за провеждане на съпътстващите събития.
* В резултат на тристранни срещи между екипите на ЮНЕСКО, Министерството на културата и Националния дворец на културата бяха определени нуждите от техническо оборудване (озвучаване, принтери, излъчване чрез стрийминг и други) и мебели.
* След уточняване на нуждите беше извършена инвентаризация на наличната техника и мебели в Националния дворец на културата.
* Изготвени бяха подробни списъци с липсващото техническо оборудване и мебели, които да са обект на обществена поръчка.
* Бяха уточнени допълнителните услуги, за които ще бъдат необходими подизпълнители.

1. **Визуална идентичност**

* Осъществена е комуникация между контактните точки на двете страни по темата за изработване на визуална идентичност/национално лого на сесията.
* Сформирана е работна група в Министерството на културата относно селектиране на подходящи изображения на обекти на Световното наследство, които да бъдат използвани за: (1) създаване на визуалната идентичност на България, (2) представяне на обект на Световно наследство на сайта на ЮНЕСКО за 47-ата сесия на КСН, (3) представяне на обект на Световно наследство за специалното издание на *Списанието за световно наследство* и за *Картата за световно наследство*.
* Зададен е конкурс за изработване на национално лого/визуална идентичност на сесията, насочен към преподавателите от специализираните в графичен дизайн училища по изкуства (в съответствие с решенията от заседанието на горепосочената работна група). Срок на реализация: до 24 януари 2025г.

1. **Тримесечното списание на ЮНЕСКО "Световно наследство" и "Картата на световното наследство"**

По повод 47-ата сесия на Комитета за световното наследство, ще бъде издаден специален брой (юли 2025 г.) на тримесечното списание на ЮНЕСКО "Световно наследство" на английски и френски език. Този брой ще включва статия за обектите на световното наследство, вписани в Списъка на световното наследство в България.

* Редакционният екип на ЮНЕСКО е предоставил първоначален план на списанието, върху който контактното лице на приемащата държава е предоставил коментари и предложения. Редакционният екип и контактните лица в Министерството на културата са изработили статии на следните теми (в приложение) : *Национален парк „Пирин“; Биосферен резерват „Сребърна“; Древните и първичните букови гори в Карпатите и другите европейски региони; Казанлъшката гробница; Боянската църква „Св. св. Никола и Пантелеймон“; Ма̀дарският конник; Свещарската гробница; Ивановски скални църкви; Старинен град Несебър, Рилски манастир „Свети Йоан Рилски“*. Статиите за момента са изработени на френски език, съгласно изискванията на ЮНЕСКО, след редакциите ще бъдат преведени на английски и български език. Екипът на Министерството на културата е предприел и редакцията на още няколко статии, включително за тракийската цивилизация, които ще бъдат изработени и изпратени на Центъра за световно наследство съгласно графика.

Следващите стъпки за издаване на списанието са следните:

|  |  |
| --- | --- |
| **Дата** | **Дейност** |
| 7 февруари 2025 г. | Предоставяне на текстовете на статиите в дигитален формат на Центъра за световно наследство (на английски или френски език). |
| 20 февруари 2025 г. | Предоставяне на иконографски материали с висока резолюция (минимум 300 dpi), заедно с подписани формуляри за предоставяне на права от носителите на права. |
| 15 април 2025 г. | Финална валидация на оригиналната версия от контактното лице на приемащата държава. |
| 30 април 2025 г. | Предоставяне на текстове, преведени на български език, в дигитален формат на Центъра за световно наследство |
| 30 април 2025 г. | Предложение за компания от приемащата държава, с която ЮНЕСКО ще сключи договор за осигуряване на печат на всички езикови версии и доставка на копия на мястото на събитието. |
| 6 юни 2025 г. | Предоставяне на файлове, готови за печат, на печатницата. |
| 1 юли 2025 г. | Доставка на копията на мястото на провеждане на заседанието на Комитета. |

От 2006 г. насам е утвърдена практика да се изработва годишният плакат "Карта на световното наследство" – един от най-популярните промоционални материали за световното наследство – в сътрудничество с държавата домакин на предстоящата сесия на Комитета за световното наследство. Всяка година картата се издава на английски, френски и испански език в партньорство с Geo4Map.

* След събиране на работната група със заповед номер РД09-1693/11.12.2024 г. и утвърден Протокол от заседанието, обектът „Свещарската гробница“ беше избран да е фокус на страната домакин за „Картата на световното наследство“.

Следващите стъпки за финализиране на картата са следните:

|  |  |
| --- | --- |
| **Дата** | **Дейност** |
| 15 януари 2025 г. | Представяне от приемащата държава на лого на Министерството на Културата |
| 28 април 2025 г. | Предоставяне от Центъра за световно наследство на файлове, готови за печат, на печатницата на ЮНЕСКО. |
| 30 май 2025 г. | Доставка от Центъра за световно наследство на 2,000 карти до Постоянните делегации към ЮНЕСКО и други партньори. |

1. **Споразумение за домакинство**

С писмо номер 04-01-774/25.09.2024 г. Министерството на културата изпрати за становище от компетентните български институции проекта на Споразумението за домакинство. Бележки бяха получени от следните ведомства – Министерство на външните работи, Министерство на околната среда и водите, Министерство на здравеопазването и Министерство на вътрешните работи (без бележки). Бележките бяха изпратени на контактните лица от ЮНЕСКО за коментар. Министерството на културата има готовност да внесе проект на решение на Министерски съвет за подписване и ратификация на Споразумението след приключване на преговорите с ЮНЕСКО.

1. **Времева рамка на предстоящите основни дейности и отговорности**

|  |  |
| --- | --- |
| **Дейност** | **Срокове** |
| Финализиране на бюджета с получените оферти | 17 януари 2025 г. |
| Подписване на финалния договор с НДК, който включва допълнителни необходими услуги и доставки. | 31 януари |
| Обвяване на обществените поръчки. | 7 февруари |
| Изработване на писмо-покана, включващо предварителен дневен ред на сесията и документ с обща информация (подготвени в сътрудничество с ЮНЕСКО). | не по-малко от 60 дни преди сесията  краен срок: 7 май 2025 г. |
| Изработване на проекта на документ с обща информация (в сътрудничество със Секретариата на ЮНЕСКО) – място и транспорт до/от, информация за страната домакин, визи, пътуване и настаняване, регистрация и т.н. | краен срок за изпращане на този документ до ЮНЕСКО: средата на март |
| Изработване на българска интернет страница на сесията | подготовка и финализиране: от началото на февруари до 7 април 2025 г. |
| Изработване на визуална идентичност на страната домакин | до края на м. януари 2025 г. |
| Специален брой на Списанието за световно наследство, посветен на България и обектите ѝ на световно наследство  *Изпращане на текстовете и изображенията на статиите до ЦСН*  *Окончателно валидиране на оригиналната версия от страната домакин* | м. февруари 2025г.  м. април 2025г. |
| Картата на световното наследство (2024-2025)  *Решение за изображението на български обект на световното наследство* | януари 2025 г. |
| Форум на младите професионалисти в областта на културното наследство *Съгласуване на концептуалната бележка за Форума (тема, логистика, визи, покана за кандидатстване и т.н.)*  *Изработване на покана за кандидатстване и апликационен формуляр и разпространението им*  *Изработване на подробна предварителна програма за Форума*  *Окончателен списък на участниците* | до края на м. януари 2025 г.  1 февруари – 3 март 2025 г.  м. февруари – м. юни 2025 г.  3 март – 31 март 2025 г. |
| Форум на управителите на обекти на световно наследство  *Съгласуване на концептуалната бележка за Форума (тема, логистика, визи, покана за кандидатстване и т.н.)*  *Изработване на покана за кандидатстване и апликационен формуляр и разпространението им*  *Изработване на подробна предварителна програма за Форума*  *Избор на участници* | до края на м. януари 2025 г.  1 февруари – 3 март 2025 г.  м. февруари – м. април 2025 г.  3 март – 31 март 2025 г. |
| Технически и логистични детайли и съответните срокове, посочени в Декларацията на изискванията (SOR) | Краен срок: края на м. април – началото на м. май 2025 г. |
| Организиране на съпътстващи събития  *Краен срок за представяне на съпътстващи събития*  *ЮНЕСКО разглежда списъка с всички предложения и съставя списък с одобрени събития и изложби.* | 1 месец преди началото на сесията, т.е. 6 юни 2025 г. |


**Предизвикателства пред организацията на 47-ата сесия на Комитета за световно наследство:**

* В Споразумението за домакинство са определени финансовите параметри за организацията на сесията. Изразяваме сериозна загриженост, че в проектобюджета за 2025 г., предложен от Министерството на финансите, не е предвиден бюджет за организацията на сесията. При липса на осигурено финансиране Министерството на културата ще срещне значителни затруднения при финализирането на преговорите с ЮНЕСКО относно Споразумението за домакинство.
* С писмо с номер 03-00-322 от 13 декември 2024 г. предложих Организационният комитет за подготовка на 47-ата сесия на Комитета за световното наследство да премине под ръководството на Министерския съвет на Република България. Считам, че това ще осигури по-добра съпричастност и координация между всички министерства, особено по въпроси, които не попадат в компетентността на Министерството на културата, като сигурността, издаването на визи и други аспекти, по които министърът на културата няма легитимност. Тази стъпка ще гарантира не само по-голяма устойчивост, сигурност и стабилност на целия процес, но и ще придаде необходимата представителност за събитие от такъв международен мащаб. По тази точка Министерството на културата е изготвило проект на решение на Министерския съвет и изразявам своята готовност да обсъдя този въпрос с Вас. Освен това съм готов да предложа личност с изключителен опит, която да поеме председателството на Организационния комитет, в случай че той премине официално под ръководството на Министерския съвет.

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

Като изразявам още веднъж убеждението си, че осигуряването от страна на България на домакинство на 47-ата сесия на Комитета за световно наследство е важен акт и отличен атестат за подкрепата на страната ни в усилията за опазване на Световното наследство, както и че провеждането на сесията в България ще има значителен принос и отпечатък върху културния живот и местната икономика, Ви благодаря за доброжелателното отношение и вниманието, което отдавате на това събитие.

С уважение,

****